gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3794, del 17-07-2000 (2000/5828)

RESOLUCIÓ de 30 de juny de 2000, del director general per als Recursos Humans i Econòmics de la Conselleria de Sanitat, per la qual fa públic el resultat del concurs oposició per a la provisió de places vacants de facultatiu especialista d'Obstetrícia-Ginecologia de la Conselleria de Sanitat (DOGV núm. 3.480, de 23.04.1999).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3794

Data del DOGV
:   17-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5828


Organisme emissor
:   Conselleria de Sanitat

Tipus de document
:   Resolució

RESOLUCIÓ de 30 de juny de 2000, del director general per als Recursos Humans i Econòmics de la Conselleria de Sanitat, per la qual fa públic el resultat del concurs oposició per a la provisió de places vacants de facultatiu especialista d'Obstetrícia-Ginecologia de la Conselleria de Sanitat (DOGV núm. 3.480, de 23.04.1999). [2000/M5828]
  
Vista la proposta formulada pel tribunal de selecció del concurs oposició per a la provisió de places de facultatiu especialista d'Obstetrícia-Ginecologia.
  
Segons el que estableix l'article 9 de la convocatòria, resolc:
  
Nomenar els aspirants amb les destinacions allistades en l'annex.
  
Els aspirants que hagen obtingut plaça disposaran del termini d'1 mes, comptador des de l'endemà de la publicació d'aquesta resolució en el Diari Oficial de la Generalitat Valenciana, per incorporar-s'hi i prendre'n possessió. La presa de possessió es farà, després que haurà lliurat el nomenament el director general per als Recursos Humans i Econòmics, davant el director del centre a què estiga adscrita la plaça. Perdran els seus drets les persones que sense causa justificada deixen passar el termini sense incorporar-s'hi.
  
La present resolució exhaureix la via administrativa, i s'hi podrà interposar, alternativament, recurs potestatiu de reposició davant la Conselleria de Sanitat, en el termini d'un mes comptador des de l'endemà de la publicació de la resolució (articles 116 i 117 i paràgraf segon de la disposició transitòria segona de la Llei 4/1999, de 13 de gener, de modificació de la Llei 30/1992, de 26 de novembre), o bé interposar directament recurs contenciós administratiu davant la sala corresponent del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació de la resolució (articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa).
  
València, 30 de juny de 2000.- El director general per als Recursos Humans i Econòmics: Alejandro Bañares Vázquez.
Diari Oficial de la Generalitat Valenciana


Sumari del DOGV 3828, del 04-09-2000 (2000/7158)

Recurs contenciós administratiu número V/7/0244/1743ZD. Notificació i citació a termini.
----------------------------------------------------------------------------------------

### Dades del document

Número de DOGV
:   3828

Data del DOGV
:   04-09-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/7158


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu número V/7/0244/6593US. Notificació i citació a termini. [2000/Q7158]
  
La secretària general de la Conselleria de Justícia i Administracions Públiques, fa saber:
  
Que la Federació de Serveis Públics UGT-PV ha interposat el recurs contenciós administratiu número V/7/0244/9770GS davant el Jutjat de Contenciós Administratiu número 7 de València contra la Resolució de 14 d'abril de 2000, del director general de Justícia, per la qual es notifica la resolució de la reordenació d'efectius amb caràcter voluntari dels òrgans judicials de la Comunitat Valenciana.
  
Per això, en compliment del que s'estableix en l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es comunica als possibles interessats que ha sigut remés a la sala esmentada l'expedient administratiu impugnat, i se'ls cita a comparéixer pel termini de nou dies, a fi que puguen comparéixer en actuacions a què es fa referència, si ho estimen convenient, mitjançant un escrit com cal i adreçat al Jutjat de Contenciós Administratiu número 7 de València. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en aquest recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3892, del 05-12-2000 (2000/9545)

Informació pública del projecte de pla parcial en sòl urbanitzable industrial 8 (SUR-8) d'Onda.
-----------------------------------------------------------------------------------------------

### Dades del document

Número de DOGV
:   3892

Data del DOGV
:   05-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9545


Organisme emissor
:   Ajuntament d'Onda

Tipus de document
:   Anunci

Informació pública del projecte de pla parcial en sòl urbanitzable industrial 8 (SUR-8) d'Onda. [2000/Q9545]
  
Vist el projecte de pla parcial del sòl urbanitzable industrial 8 (SUR-8), promogut per l'ajuntament per a la tramitació corresponent d'aquest, que consta de cèdula d'urbanització i minoració d'estàndards urbanístics emesos per la Conselleria d'Obres Públiques, Urbanisme i Transports i pel conseller d'Obres Públiques, Urbanisme i Transports, respectivament.
  
D'acord amb els articles 46 i 52 de la Llei 6/1994, Reguladora de l'Activitat Urbanística Valenciana, s'ha disposat sotmetre a exposició pública, pel període de 20 dies hàbils, comptadors des de la darrera publicació d'aquest edicte, el projecte de pla parcial del sòl urbanitzable industrial 8 (SUR-8), a l'efecte de la presentació per les persones interessades d'al·legacions o observacions amb caràcter previ a l'aprovació definitiva.
  
La vista de l'expedient la podeu efectuar, si així ho voleu, a la tercera planta de l'ajuntament (Secció d'Ordenació del Territori, en horari d'oficines, d'11.00 a 14.00 hores).
Diari Oficial de la Generalitat Valenciana


Sumari del DOGV 3747, del 11-05-2000 (2000/3680)

Informació pública de l'expedient de modificacions puntuals a les normes subsidiàries de planejament de Viver.
--------------------------------------------------------------------------------------------------------------

### Dades del document

Número de DOGV
:   3747

Data del DOGV
:   11-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3680


Organisme emissor
:   Ajuntament de Viver

Tipus de document
:   Anunci

Informació pública de l'expedient de modificacions puntuals a les normes subsidiàries de planejament de Viver. [2000/F3680]
  
Es fa públic que per acord del Ple municipal de l'Ajuntament de Viver, en la sessió ordinària realitzada a l'efecte el 27 d'abril de 2000, i de conformitat amb el que s'estableix en l'article 38.2 de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, se sotmet a exposició pública l'expedient de modificacions puntuals de les normes subsidiàries de planejament del municipi de Viver, durant el termini d'un mes comptat a partir de la publicació d'aquest edicte en el Diari Oficial de la Generalitat Valenciana i en un diari no oficial d'àmplia difusió al municipi. Les persones interessades podran examinar l'expedient i formular, si s'escau, al·legacions a les referides modificacions puntuals de les normes subsidiàries, per a la qual cosa està a la seua disposició a la Secretaria Municipal i en hores de registre.
Diari Oficial de la Generalitat Valenciana


Sumari del DOGV 3842, del 22-09-2000 (2000/7605)

Expedient número 2000/CONT01/9. Adjudicació del servei de vigilància sense armes a càrrec de personal integrat en empreses de seguretat, per als serveis centrals de la Conselleria d'Indústria i Comerç, al carrer de Colom, 32 de València.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3842

Data del DOGV
:   22-09-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/7605


Data del document
:   01-09-2000

Organisme emissor
:   Conselleria d'Indústria i Comerç

Tipus de document
:   Resolució

Anàlisi jurídica

 Descriptors 

:   * seguretat i vigilància
    * adjudicació de contracte administratiu

Expedient número 2000/CONT01/9. Adjudicació del servei de vigilància sense armes a càrrec de personal integrat en empreses de seguretat, per als serveis centrals de la Conselleria d'Indústria i Comerç, al carrer de Colom, 32 de València. [2000/M7605]
  
Tot complint el que s'ha disposat en l'article 93, apartat 2n, del Text Refós de la Llei de Contractes de les Administracions Públiques, es fa pública la següent adjudicació:
  
1. Entitat adjudicadora
  
a)Organisme: Conselleria d'Indústria i Comerç.
  
b) Dependència: Servei de Programació i Gestió Econòmica - Secció de Contractació.
  
c) Número d' expedient: 2000/CONT01/9.
  
2. Objecte del contracte
  
a) Tipus de contracte: serveis.
  
b) Descripció de l'objecte: servei de vigilància sense armes a càrrec de personal integrat en empreses de seguretat, per als serveis centrals de la Conselleria d'Indústria i Comerç, al carrer de Colom, 32 de València.
  
d) Butlletí o diari oficial: Diari Oficial de la Generalitat Valenciana.
  
3. Tramitació, procediment i forma d'adjudicació
  
a) Tramitació: ordinària.
  
b) Forma: concurs.
  
c) Procediment: obert.
  
4. Pressupost base de licitació
  
Import total: disset milions quatre-centes quaranta-una mil cent seixanta pessetes (72.123.784 PTA/104.823,48 euros), IVA inclòs.
  
5. Adjudicació
  
a) Data: 7 d'agost de 2000.
  
b) Contractista: Gebisa Seguridad, SA.
  
c) Nacionalitat: espanyola
  
d) Import d'adjudicació: setze milions cinc-centes cinquanta-sis mil quatre-centes pessetes (11.023.722 PTA/99.505,97 euros), IVA inclòs.
Diari Oficial de la Generalitat Valenciana


Sumari del DOGV 3680, del 03-02-2000 (2000/619)

Edicte de la convocatòria i les bases per a la provisió de places vacants en la plantilla de personal.
------------------------------------------------------------------------------------------------------

### Dades del document

Número de DOGV
:   3680

Data del DOGV
:   03-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/619


Data del document
:   07-01-2000

Organisme emissor
:   Ajuntament d'Asp

Tipus de document
:   Convocatòria

Descriptors 

:   * Aspe
    * professió de la informació
    * concurs administratiu
    * administració local

Edicte de la convocatòria i les bases per a la provisió de places vacants en la plantilla de personal. [2000/X619]
  
En el Butlletí Oficial de la Província d'Alacant número 296, de data 28 de desembre de 1999, es publica la convocatòria i les bases per a la provisió de les següents places vacants a la plantilla de personal al servei de la corporació:
  
Una plaça de tècnic auxiliar de serveis, mitjançant promoció interna.
  
Una plaça de bibliotecari, mitjançant promoció interna.
  
Quatre places de conserge mantenidor, mitjançant promoció interna.
  
Una plaça de mestre d'obres, mitjançant promoció interna.
  
Una plaça d'oficial de neteja, mitjançant promoció interna.
  
Una plaça de peó de serveis diversos, mitjançant oposició lliure.
  
Amb la mateixa data que aquest anunci, es remet al Boletín Oficial del Estado la convocatòria per a l'obertura del termini de presentació de sol·licituds a tots aquells interessats en aquesta.
Diari Oficial de la Generalitat Valenciana


Sumari del DOGV 3828, del 04-09-2000 (2000/6689)

Rotlle d'apel·lació número 144/2000. Cèdula de notificació.
-----------------------------------------------------------

### Dades del document

Número de DOGV
:   3828

Data del DOGV
:   04-09-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/6689


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 144/2000. Cèdula de notificació. [2000/F6689]
  
La Secció de Suport a la Secció Sisena de l'Audiència Provincial de València ha dictat, en el rotlle d'apel·lació número 144/2000, la sentència que té l'encapçalament i la part dispositiva següents:
  
«Audiència Provincial de València
  
Secció Sisena
  
València, 15 de juny de 2000
  
La Secció Sisena d'aquesta Audiència Provincial de València, sent-ne ponent la magistrada Cesárea Juñoz Fórneas, ha vist les actuacions de judici de menor quantia número 629/1998, promogudes davant del Jutjat de Primera Instància número 19 de València per Banco Hipotecario i Argentaria Caja Postal, SA, contra Industrias Abrasivas, SA, el senyor José García Ramos i el senyor Francisco Bono Beleña, sobre reclamació de quantitat pendent davant d'aquesta en virtut del recurs d'apel·lació interposat per Argentaria Caja Postal, SA i Banco Hipotecario, SA, representat per la procuradora Rosalía García Alborg, habilitada del senyor Antonio García Reyes Comino, i dirigit pel lletrat Rafael Nebot Oyanguren. No hi ha comparegut l'apel·lat.
  
Decisió
  
Estimem parcialment el recurs d'apel·lació interposat per la representació processal d'Argentaria, Caja Postal i Banco Hipotecario, SA, contra la sentència dictada l'1 de setembre de 1999 pel Jutjat de Primera Instància número 19 de València, en les actuacions de judici de menor quantia 629/1998.»
  
S'hi pot interposar un recurs de cassació en el termini de 10 dies des de la publicació d'aquesta.
  
Aquesta cèdula es publica en el Diari Oficial de la Generalitat Valenciana, perquè valga de notificació a la part incompareguda, Industrias Abrasivas, SA.
Diari Oficial de la Generalitat Valenciana


Sumari del DOGV 3725, del 06-04-2000 (2000/2208)

Informació pública de l'aprovació de l'escut municipal de Torrechiva.
---------------------------------------------------------------------

### Dades del document

Número de DOGV
:   3725

Data del DOGV
:   06-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2208


Organisme emissor
:   Ajuntament de Torrechiva

Tipus de document
:   Anunci

Informació pública de l'aprovació de l'escut municipal de Torrechiva. [2000/F2208]
  
Aprovat per l'Assemblea Veïnal de Torrechiva, en la sessió del dia 12 de febrer de 2000, l'escut municipal de Torrechiva, s'exposa al públic perquè les persones interessades puguen examinar l'expedient i presentar les reclamacions i els suggeriments que consideren oportú formular, de conformitat amb el que estableix l'article 14 del Decret 116/1994 del Govern Valencià.
  
Torrechiva, 7 de març de 2000.- L'alcalde: Esteban Salas Guillamón.
Diari Oficial de la Generalitat Valenciana


Sumari del DOGV 3818, del 21-08-2000 (2000/6366)

Expedient número 102/2000. Adjudicació del subministrament de reactius per a tècniques PCR per al Centre de Transfusió de la CV.
--------------------------------------------------------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/6366


Data del document
:   21-07-2000

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * producte químic
    * adjudicació de contracte administratiu

Expedient número 102/2000. Adjudicació del subministrament de reactius per a tècniques PCR per al Centre de Transfusió de la CV. [2000/X6366]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Centre de Transfusió de la Comunitat Valenciana. avinguda de Cid, 65-accc. 46033 València. Telèfon 10 535 62 27, fax 96 386 81 09.
  
c) Número d'expedient: 102/2000.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament de reactius per a tècniques PCR per al Centre de Transfusió de la Comunitat Valenciana.
  
c) Lots: 14.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.712, de 20 de març de 2000, BOE núm. 75 de 28 de març de 2000, i DOCE núm. S-58 de 23 de març de 2000.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: setanta-set milions sis-centes quaranta-quatre mil nou-centes dues pessetes (81.791.928 pessetes / 466.655,26 euros).
  
5. Adjudicació
  
a) Data: 8 de juny de 2000.
  
b) Contractistes:
  
Lot pessetes/euros
  
1,2,3,4,12,13.- Roche Diagnostics, SL 94.373.654/341.837,37
  
5,7,9,10,11.- C.E. Durviz, SL 80.809.905/74.923,67
  
8.- Abbott Científica, SA 3.636.000/21.852,80
  
6.- Diagnóstica Longwood, SL 3.114.000/18.715,52
  
14.- Sigma Aldrich Química, SA 736.000/4.423,45
  
c) Nacionalitat: espanyola.
  
d) Import d'adjudicació: setanta-sis milions vuit-centes vint-i-nou mil dues-centes dues pessetes (84.040.422 pessetes / 461.752,80 euros).
Diari Oficial de la Generalitat Valenciana


Sumari del DOGV 3816, del 17-08-2000 (2000/6844)

Informació pública del pla de reforma interior l'Estació.
---------------------------------------------------------

### Dades del document

Número de DOGV
:   3816

Data del DOGV
:   17-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6844


Organisme emissor
:   Ajuntament de Massanassa

Tipus de document
:   Anunci

Informació pública del pla de reforma interior l'Estació. [2000/X6844]
  
El ple de la Corporació, en la sessió del dia 3 d'agost de 2000, acordà sotmetre a informació pública el pla de reforma interior l'Estació, per termini d'un mes, comptador a partir de l'endemà de la publicació de la present publicació en el Diari Oficial de la Generalitat Valenciana, durant el qual podrà ser examinat l'expedient al Negociat d'Urbanisme i presentar-s'hi les al·legacions que es consideren pertinents.
  
L'acord adoptat comporta els efectes suspensius de llicències establerts en l'article 57 de la Llei 6/1994, de la Generalitat Valenciana, Reguladora de l'Activitat Urbanística.
  
Cosa que fem pública de conformitat amb allò establert en l'article 55 de la llei esmentada i 175 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 3802, del 27-07-2000 (2000/6068)

Informació pública de la modificació del pla general d'Orpesa, sector zona verda P-25.
--------------------------------------------------------------------------------------

### Dades del document

Número de DOGV
:   3802

Data del DOGV
:   27-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6068


Organisme emissor
:   Ajuntament d'Orpesa

Tipus de document
:   Anunci

Informació pública de la modificació del pla general d'Orpesa, sector zona verda P-25. [2000/M6068]
  
Vista la modificació del pla general d'Orpesa, sector zona verda P-25, en compliment de l'acord de l'ajuntament en ple, de data 30 de juny de 2000, i d'acord amb l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i legislació concordant, se sotmet la modificació indicada a informació pública, mitjançant un edicte publicat en el Diari Oficial de la Generalitat Valenciana, en el Butlletí Oficial de la Província de Castelló i en un diari no oficial d'àmplia difusió en la localitat, durant un mes, comptat des del dia següent a la publicació de l'edicte en el Diari Oficial de la Generalitat Valenciana.
  
Durant aquesta, el projecte diligenciat del pla es trobarà dipositat, per a la seua consulta pública, en l'ajuntament i s'hi podran presentar les al·legacions que s'estimen convenients.
  
Cosa que es fa pública perquè en prengueu coneixement.
Diari Oficial de la Generalitat Valenciana


Sumari del DOGV 3890, del 01-12-2000 (2000/9533)

Informació pública del pla de reforma interior de millora del programa d'actuació integrada i avantprojecte d'urbanització per al sòl urbà situat a la partida Gran Sol, parcel·les 2-R a 9-R, de Calp.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3890

Data del DOGV
:   01-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9533


Organisme emissor
:   Ajuntament de Calp

Tipus de document
:   Anunci

Informació pública del pla de reforma interior de millora del programa d'actuació integrada i avantprojecte d'urbanització per al sòl urbà situat a la partida Gran Sol, parcel·les 2-R a 9-R, de Calp. [2000/S9533]
  
Per Decret de l'Alcaldia Presidència de l'Ajuntament de Calp, amb data 3 de novembre de 2000 es va dictar la resolució següent:
  
«Primer. Sotmetre a informació pública el pla de reforma interior de millora amb la documentació complementària de programa d'actuació integrada i avantprojecte d'urbanització, promogut per les mercantils Reviras, SL, i Marcos Herrero, SA., per al sòl urbà situat a la partida Gran Sol, parcel·les 2-R a 9-R.
  
Segon. Aquesta informació pública té caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant 20 dies comptadors des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals en el domicili fiscal, i la publicació en un diari d'informació general editat a la Comunitat Valenciana.
  
Tercer. L'expedient podrà consultar-se en els Serveis Tècnics de l'Ajuntament de Calp, situats en la 2a planta, de dilluns a divendres de 09.00 a 14.00 hores.
  
Quart. Finalitzades les anteriors actuacions, l'Ajuntament ple podrà aprovar el pla de reforma interior, definint els continguts, per elecció d'una alternativa tècnica entre les presentades, amb les modificacions parcials que estime oportunes, sempre que compte amb la cèdula d'urbanització, no es podrà entrar en vigor, ni publicar-se la seua aprovació definitiva, mentre no s'expedisca la corresponent cèdula, llevat que de forma provisional, amb la seua tramesa a la Conselleria d'Obres Públiques perquè aquesta ho tramite (art. 54 LRAU) i dicte resolució atorgant la cèdula en aquest cas s'entendrà definitivament aprovat l'esmentat pla de reforma interior o si estima que comporta modificacions de l'ordenació urbanística aprovada pels òrgans de la Generalitat, aquesta resoldrà sobre l'aprovació definitiva.»
  
Cosa que es fa pública en compliment del que estableix l'article 46.3. de la vigent Llei Reguladora de l'Activitat Urbanística Valenciana.